Zápisnica z 3.Zasadnutia Rodičovskej rady MŠ Československej armády v Prešove dňa 9.februára 2016

Na zasadnutí bolo 11 prítomných členov a pani riaditeľka PaedDr. Ivona Uličná.

Predsedníčka rady p. Mgr. Segľová otvorila 3.zasadnutie, zhodnotila úspešný priebeh doterajších akcií ako Mikulášske balíčky, Karneval, Divadielko, Vianočná akadémia. Členovia RR navrhli spoločne termín nasledujúceho zasadnutia na 10.5.2016.

Vzhľadom na skutočnosť, že súčasný výbor RR a síce predseda, pokladník a zapisovateľka už budúci rok nebudú participovať na RR z dôvodu odchodu detí do školy z MŠ, výbor sa zhodol, že bude vhodné zaškoliť nové kandidátky na tieto pozície ešte pred odchodom súčasných členiek. P. Čechová, pokladník RR informoval o stave spracovania finančných prostriedkov Občianskeho združenia RR MŠ, ktorý je momentálne iba v písanej a nie elektronickej podobe, a chýbajú skompletizované roky 2011 a ďalšie. Zároveň navrhla, aby sa táto evidencia viedla už v elektronickej podobe, čo by sa zabezpečilo kúpou softwaru na spracovanie jednoduchého účtovníctva, najmä modulov pokladne, peňažného denníka a banky. Hoci bol tento návrh opodstatnený, vzhľadom na finančnú náročnosť, a následné licenčné poplatky s tým súvisiace, sa Rada rozhodla ponechať evidenciu iba v písomnej forme, prípadne využitím predtlačených kníh pokladne a peňažného denníka. Zároveň sa Rada uzniesla, že sa ešte dodatočne preveria legislatívne požiadavky na spracovanie evidencie finančných tokov Občianskych združení, dovtedy bude prebiehať iba súčasná evidencia, následne nahradená excelovskou formou.

Ohľadne stavu pieskovísk, stav je nezmenený, p.Príhoda, ktorý ma tento projekt na starosti, prítomný nebol. Rada rodičov sa uzniesla na tom, aby bolo vybudované pieskovisko pre 7.triedu v navrhovanej hodnote 700,00 € hneď v jarných mesiacoch a taktiež dokončené lemovacie dosky na pieskoviskách, aby nedošlo k úrazu detí.

Ďalším z bodov zasadnutia boli zmeny ohľadne zápisu do MŠ. Úprava školského zákona podľa uznesenia Ministerstva školstva posúva zápisy do MŠ až po zápisoch do škôl, preto bude v školskom roku 2016 zápis posunutý oproti predchádzajúcim rokom na termín 25.4-13.5.2016. Zatiaľ sa vedenie MŠ nerozhodlo, či v tejto súvislosti bude organizovať aj Deň otvorených dverí. Predpokladaný odhad otváraných miest na školský rok 2016/2017 je cca 50 detí. Akékoľvek ďalšie informácie k prijatiu a kritériám budú zverejnené na webovej stránke škôlky.

Pani riaditeľka informovala o pridelení štatútu Cvičná škola Prešovskej univerzity v Prešove, čo v praxi znamená prítomnosť študentov spomínanej univerzity na vyučovacom procese v MŠ.

Pani riaditeľka ďalej informovala o Rade školy, do ktorej je potrebné pripraviť nové voľby do 29.3.2016, presné povinnosti a práva plynúce z členstva sú k nahliadnutiu v stanovách tejto rady, do 25.2 je potrebné pripraviť zoznam kandidujúcich členov, z ktorého budú následne zvolení jednotliví zástupcovia rodičov. 9.3 sa uskutoční ustanovujúca Rada školy. Členovia Rady rodičov boli oboznámení s volebným poriadkom Rady školy a s možnosťou navrhnutia kandidátov za rodičov do Rady školy.

Počas jarných prázdnin od 15.2.-19.2.2016 bude škôlka fungovať v obmedzenom režime. Prevádzka bude v druhom pavilóne z dôvodu výmeny podláh v 2,3,4 triede a maľovania schodišťa a priľahlých miestností.

Počas budúceho zasadnutia Rady rodičov sa členovia majú dohodnúť na akcii koncoročného fotografovania detí a darčekov pre predškolákov.

Pani riaditeľka informovala o znížení normatívnej jednotky financovania z mestského rozpočtu pre dieťa, čo zhorší celkový rozpočet škôlky.

Pokladníčka informovala o stave finančných prostriedkov za prvý polrok šk.r. 2015/2016 a síce nasledovne:

Zo ZRPŠ príspevkov sa vyzbieralo 1100 Eur, z darovacích príspevkov škôlke 2925 Eur, stav v pokladni k dnešnému dňu je 437 Eur a na účte občianskeho združenia 10 598 Eur.

Zasadnutie bolo úspešne ukončené.

Zapísala: Ing. Jana Némethová